Document ID: 31982R3402

31982R3402
L 357/16
JURNALUL OFÍCIAL AL UNIUNII EUROPENE
REGULAMENTUL (CEE) NR. 3402/82 AL COMISIEI
din 17 decembrie 1982
privind clasificarea anumitor mărfuri în cadrul subpoziției 38.19 X din Tariful Vamal Comun
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 97/69 al Consiliului din 16 ianuarie 1969 privind măsurile care trebuie luate pentru aplicarea uniformă a nomenclaturii Tarifului Vamal Comun (1), astfel cum a fost modificat ultima dată prin Actul de aderare a Greciei, în special articolul 3,
întrucât, pentru a asigura aplicarea uniformă a nomenclaturii Tarifului Vamal Comun, este necesară stabilirea unor dispoziții privind clasificarea tarifară a unui preparat de bază pentru guma de mestecat sub formă de batoane cilindrice cu un conținut (în greutate) de aproximativ 34 % cauciuc butil, 15 % polietilenă, 13 % poli(acetat de vinil), 28 % rășină vegetală și 10 % carbonat de calciu;
întrucât poziția 38.19 din Tariful Vamal Comun, anexată la Regulamentul (CEE) nr. 950/68 al Consiliului (2), astfel cum a fost modificat ultima dată prin Regulamentul (CEE) nr. 3000/82 (3), include, inter alia, preparate din industriile chimice și industriile conexe, care nu sunt denumite și nici cuprinse în altă parte;
întrucât produsul respectiv prezintă caracteristicile preparatelor din industriile chimice sau din industriile conexe;
întrucât, în lipsa unei poziții specifice, acest produs trebuie clasificat la poziția 38.19; întrucât, în cadrul acestei poziții trebuie aleasă subpoziția 38.19 X;
întrucât măsurile prevăzute de prezentul regulament sunt conforme cu avizul Comitetului pentru nomenclatura Tarifului Vamal Comun,
ADOPTĂ PREZENTUL REGULAMENT:
Articolul 1
Preparatul de bază pentru guma de mestecat sub formă de batoane cilindrice cu un conținut (în greutate) de aproximativ 34 % cauciuc butil, 15 % polietilenă, 13 % poli(acetat de vinil), 28 % rășină vegetală și 10 % carbonat de calciu trebuie clasificat în Tariful Vamal Comun în cadrul subpoziției:
38.19
Produse chimice și preparate din industriile chimice sau din industrii conexe (inclusiv cele alcătuite din amestecuri de produse naturale), care nu sunt denumite și nici cuprinse în altă parte; produse reziduale din industriile chimice, care nu sunt denumite și nici cuprinse în altă parte:
X. altele.
Articolul 2
Prezentul regulament intră în vigoare în a douăzeci și una zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 1982.

Labels: 3
1